stanford-oval/wikipedia huggingface dataset:
ซูเปอร์เฟเธอร์เวท

ซูเปอร์เฟเธอร์เวท (อังกฤษ: Super featherweight) ชื่อเรียกพิกัดน้ำหนักมวยรุ่นเล็กที่อยู่ระหว่างรุ่นเฟเธอร์เวทกับรุ่นไลท์เวท โดยนักมวยที่จะชกในรุ่นนี้ต้องมีน้ำหนักมากกว่า 126 ปอนด์ (57.153 กิโลกรัม) และไม่เกิน 130 ปอนด์ (58.967 กิโลกรัม) ครั้งแรกทางสภามวยโลก (WBC) และ สมาคมมวยโลก​ (WBA)​ จะเรียกชื่อรุ่นนี้ว่า "จูเนียร์ไลท์เวท" (Junior Lightweight) ต่อมาใน ค.ศ. 1998 เปลี่ยนมามาเรียกเป็น "ซูเปอร์เฟเธอร์เวท" แต่ทาง สหพันธ์มวยนานาชาติ (IBF) กับ องค์กรมวยโลก (WBO) และในวงการมวยไทยยังเรียกชื่อรุ่น "จูเนียร์ไลท์เวท"
นักมวยไทยที่เคยเป็นแชมป์โลกในรุ่นนี้ มีทั้งหมด 2 คน คือ ยอดสนั่น 3เคแบตเตอรี่ กับ ศิริมงคล สิงห์มนัสศักดิ์
สำหรับนักมวยชาวต่างชาติที่มีชื่อเสียงที่ชกหรือเคยชกในพิกัดนี้ ได้แก่ แฟลซ อีลอสเด้, อาเลกซิส อาร์เกวโย, อซูม่าห์ เนลสัน, ฆูลิโอ เซซาร์ ชาเบซ, ฟลอยด์ เมย์เวทเธอร์ จูเนียร์, เอริก โมราเลส, ฆวน มานูเอล มาร์เกซ, แมนนี ปาเกียว, ออสการ์ เดอ ลา โฮยา, อาเซลีนู เฟรย์ตัส เป็นต้น
ซูซูกิ เอสคูโด้

| ซูซูกิ เอสคูโด้ |
| --- | --- |

ภาพรวม
บริษัทผู้ผลิต: ซูซูกิ
เริ่มผลิตเมื่อ: พ.ศ. 2531 - ปัจจุบัน
ตัวถังและช่วงล่าง
ประเภท: รถยนต์อเนกประสงค์ขนาดเล็ก (Mini SUV) (พ.ศ. 2531–2548) รถยนต์เอนกประสงค์สมรรถนะสูงขนาดเล็ก (Compact SUV) (พ.ศ. 2541–2548) รถยนต์ครอสโอเวอร์อเนกประสงค์สมรรถนะสูงขนาดเล็ก (Compact crossover SUV) (พ.ศ. 2548–2560) รถยนต์ครอสโอเวอร์อเนกประสงค์สมรรถนะสูงขนาดเล็กมาก (Subcompact crossover SUV; B-SUV) (พ.ศ. 2558–ปัจจุบัน)
รูปแบบตัวถัง: คอนเวอร์เทเบิล 3 ประตู เอสยูวี 3 ประตู เอสยูวี 5 ประตู
รุ่นที่คล้ายกัน: โตโยต้า ราฟโฟร์ ฮอนด้า ซีอาร์-วี นิสสัน เอ็กซ์เทรล มาสด้า ทริบิวต์/CX-5/CX-7 ฮุนได ทูซอน เกีย สปอร์ตเทจ เชฟโรเลต แคปติวา ฟอร์ด เอสเคป แดวู วินสทรอม วอลโว่ XC60
ระยะเหตุการณ์
รุ่นก่อนหน้า: ไม่มี
รุ่นต่อไป: ยังไม่มี
ซูซูกิ เอสคูโด้ (อังกฤษ: Suzuki Escudo) เป็นรถยนต์เอนกประสงค์สมรรถนะสูงขนาดเล็ก (Compact SUV) ที่ผลิตโดยซูซูกิ เริ่มการผลิตในประเทศญี่ปุ่นเมื่อปี พ.ศ. 2531 และมีชื่อในการทำตลาดในแต่ละประเทศแตกต่างกันไป เช่น เอสคูโด้ ,แกรนด์ เอสคูโด้ ,วิทาร่า และแกรนด์ วิทาร่า สำหรับตลาดญี่ปุ่น จะใช้ชื่อในการขายว่า Escudo และต่อมาได้เปลี่ยนชื่อเป็น Grand Escudo แต่ในตลาดส่งออกรวมถึงในประเทศไทยจะใช้ชื่อว่า Vitara และต่อมาได้เปลี่ยนเป็น Grand Vitara ซึ่งใช้ชื่อนี้มาตั้งแต่รุ่นที่ 2 จนถึงรุ่นปัจจุบัน เป็นรถประเภท Compact SUV (หรือบางครั้งอาจเรียกว่า Urban SUV) รุ่นแรกของโลกที่ผลิตออกจำหน่ายจริง และมีการประกอบในประเทศญี่ปุ่น ,อินโดนีเซีย ,อิหร่าน ,แคนาดา ,สเปน ,ฟิลิปปินส์ ,เอกวาดอร์และอาร์เจนตินา เป็นต้น
รุ่นที่ 1 ET/TA (พ.ศ. 2531-2549)

ซูซูกิ เอสคูโด้ รุ่นที่ 1 เริ่มผลิตในประเทศญี่ปุ่นเมื่อเดือนพฤษภาคมปี พ.ศ. 2531 โดยมีตัวถังเอสยูวี 2 ประตูและเอสยูวี 4 ประตู และคอนเวอร์เทเบิล 2 ประตู มีเครื่องยนต์ขนาด 1.0 ,1.3 ,1.6 ,1.8 และ 2.0 ลิตร เป็นเครื่องยนต์เบนซินทั้งหมด โดยยังไม่มีเครื่องยนต์ดีเซลให้เลือกแต่อย่างใด รุ่นนี้มีเกียร์ธรรมดา 5 สปีด และมีเกียร์อัตโนมัติ 3 และ 4 สปีด
เอสคูโด้เวอร์ชันไทยเริ่มทำตลาดโดยใช้ชื่อว่า ซูซูกิ วิทาร่า (อังกฤษ: Suzuki Vitara) เป็นรถที่มาถูกที่ถูกเวลาเนื่องจากในขณะนั้นกระแสของรถ SUV และรถ Off-Road กำลังบูม ความที่ราคาไม่แพงมากนักเหมือนรถ SUV ขนาดใหญ่กว่าในสมัยนั้นเช่น Pajero Land Cruiser หรือ Trooper แต่มีออพชันมากมายเหมือนรถขนาดกลางในสมัยนั้น เป็นรถที่สามารถตอบโจทย์ผู้บริโภคในขณะนั้นได้ดีทั้งในด้านความเล็ก เบา คล่อง และประหยัดน้ำมัน เป็นข้อดีของ Caribian มาปรับปรุงให้อยู่ในบอดี้ที่ใหญ่ขึ้น เครื่องยนต์ที่ทางซูซูกิ มอเตอร์ ประเทศไทยนำเข้ามาขายจะเป็นรุ่น 1.6 ลิตร G16 (นำเข้าจากญี่ปุ่น) ใช้เกียร์ธรรมดา 5 สปีด (718,800.-บาท)และอัตโนมัติ 4 สปีด (738,800.-บาท) และมีตัวถังเอสยูวี 3 ประตู โดยเปิดตัวก่อนรุ่น 5 ประตู ช่วงล่างของ Vitara จะเป็นแบบช่วงล่างหน้าอิสระปีกนก 2 ชั้นพร้อมคอยล์สปริง แม้ด้านหลังจะเป็นคานแข็ง แต่ก็เป็นแบบคอยล์สปริงเช่นกัน จนกระทั่งในปี พ.ศ. 2540 ทางซูซูกิ มอเตอร์ ประเทศไทยได้นำรุ่น 2.0 ลิตร V6 รุ่น H20A ขุมพลัง 140 แรงม้ามาเปิดตัว แม้ในสมัยนั้นจะมีคู่แข่งซึ่งเป็นรถจากเกาหลีใต้นั่นก็คือ Kia Sportage แต่ในด้านความทนทานสมบุกสมบันนั้น Suzuki ได้รับการยอมรับว่าเล็กแต่แจ๋วจริง ถือได้ว่าเป็น Compact SUV ที่พร้อมลุยจริงและไม่ใช่ Soft-Roader SUV แบบที่เห็นกันในปัจจุบัน ในสมัยนั้น Suzuki Motor Thailand กำลังเน้นการขาย Suzuki Caribian เป็นหลัก ในขณะนั้นรถยนต์ของซูซูกิในไทยมีเพียง 3 รุ่นคือ Swift Caribian และ Vitara เป็นรถประกอบในประเทศเพียง 2 รุ่นคือ Caribian และ Swift 1.3 ลิตร Sedan ในขณะนั้นถือเป็นที่น่าแปลกใจสำหรับวงการยานยนต์ในยุค No Internet มากเพราะไม่มีใครคิดว่า Vitara จะมาขายในไทย รถรุ่นนี้ได้รับความนิยม และประสบความสำเร็จเป็นอย่างมากโดยเฉพาะผู้ที่หัดขับรถใหม่ๆ โดยเฉพาะในรุ่น 3 ประตู เป็นรถยนต์ซูซูกิอีกรุ่นที่ขายดีในเมืองไทย แต่จะมีปัญหาอยู่นิดหน่อยคือตำแหน่งเบาะนั่งกับพวงมาลัย ที่ปรับอย่างไรก็ไม่เข้ากับสรีระของคนขายาว และราคาอะไหล่ที่แพง โดยเฉพาะราคาของชุดระบบขับเคลื่อนสี่ล้อที่ค่อนข้างจะแพง และต้องสั่งจากศูนย์บริการของ Suzuki โดยตรง ขายไปได้เรื่อยๆ จนกระทั่งมีรุ่นใหม่คือ Grand Vitara มาเปิดตัวในปี พ.ศ. 2547 ซึ่งก็คือรุ่นที่ 2 นั่นเอง
รุ่นที่ 2 FT/GT (พ.ศ. 2542-2548)

ซูซูกิ เอสคูโด้ รุ่นที่ 2 เริ่มผลิตใน พ.ศ. 2542 ในรุ่นนี้มีการประกอบที่ประเทศญี่ปุ่นและแคนาดา รุ่นนี้เป็นรุ่นแรกที่มีเครื่องยนต์ดีเซลมาให้เลือกในรุ่น 2.0 ลิตร และยังมีเครื่องยนต์เบนซินให้เลือกในรุ่น 1.6 ,2.0 และ 2.5 ลิตร มีตัวถังเอสยูวี 3 ประตู เอสยูวี 5 ประตู และคอนเวอร์เทเบิล 3 ประตู ส่วนระบบเกียร์ยังคงเหมือนเดิม แต่ได้ยกเลิกการผลิตรุ่นเกียร์อัตโนมัติ 3 สปีด ซึ่งก็คือเกียร์ธรรมดา 5 สปีดและเกียร์อัตโนมัติ 4 สปีด
เอสคูโด้รุ่นที่ 2 เวอร์ชันไทยเปิดตัวเมื่อปี พ.ศ. 2547 โดยเป็นรุ่นแรกที่ใช้ชื่อแกรนด์ วิทาร่า และยังพบเห็นได้ตามท้องถนน แม้ไม่มากเท่ารุ่นที่ 1
รุ่นที่ 2 FT/GT (พ.ศ. 2542-2548) > Grand Vitara XL-7

สำหรับตลาดเมืองไทย Grand Vitara XL-7 ถูกสั่งเข้ามาขายโดย บริษัท สยามอินเตอร์เนชันแนล คอร์ปอเรชั่น จำกัด (Siam International Corporation Co.,ltd) ผลิตที่ โรงงาน Suzuki Hamamatsu นครฮามามัตสึ ผู้จำหน่ายรายดั้งเดิม ซึ่งเป็นบริษัทร่วมทุนระหว่าง Suzuki ญี่ปุ่น กับกลุ่มสยามกลการ เมื่อช่วง ปลายปี 2002 ก่อนจะจดทะเบียนมาเป็น Suzuki Automobile (Thailand) Co.,ltd เมื่อ 21 พฤษภาคม 2003 (ยังคงเป็นบริษัทร่วมทุนเช่นเดิม) และกลายมาเป็น Suzuki Motor (Thailand) Co.,ltd เมื่อ 1 สิงหาคม 2011 จนถึงปัจจุบัน (ยุคที่ ญี่ปุ่นเข้ามาบริหารงานเอง)
เวอร์ชันไทย วางเครื่องยนต์ H27A เหมือนเวอร์ชันตลาดโลก แต่กำลังสูงสุด ลดลงมาเหลือ 172 แรงม้า (PS) ที่ 6,000 รอบ/นาที แรงบิดสูงสุด 231 นิวตันเมตร (23.53 กก.-ม.) ที่ 3,300 รอบ/นาที เชื่อมกับระบบขับเคลื่อน 4 ล้อ แบบ Part Time 4×4 มีเกียร์ Transfer แยกให้ มีทั้งรุ่นเกียร์ธรรมดา 5 จังหวะ (Top Speed 175 กิโลเมตร/ชั่วโมง) และอัตโนมัติ 4 จังหวะ (Top Speed 170 กิโลเมตร/ชั่วโมง) นอกนั้น งานวิศวกรรม ทั้งพวงมาลัย Rack & Pinion พร้อม Power ช่วยผ่อนแรงแบบ Hydraulic ระบบกันสะเทือนหน้า MacPherson Strut ด้านหลังแบบ 5-Link Rigid คอยล์สปริง และระบบห้ามล้อ หน้าดิสก์เบรก หลังดรัมเบรก เหมือนเวอร์ชันส่งออกตลาดโลกทุกประการ
รุ่นที่ 3 JT (พ.ศ. 2548-พ.ศ. 2558)

ซูซูกิ เอสคูโด้ รุ่นที่ 3 เริ่มผลิตในปี พ.ศ. 2548 รุ่นนี้ยังมีการผลิตเครื่องยนต์ดีเซลอยู่ในรุ่น 1.9 ลิตร ส่วนเครื่องยนต์เบนซินยังมีการผลิตในรุ่น 1.6 ,2.0 ,2.4 ,2.7 และ 3.2 ลิตร รุ่นนี้ได้มีการยกเลิกผลิตรุ่นคอนเวอร์เทเบิล และมีตัวถังเอสยูวีเพียงอย่างเดียว รุ่น 3 และ 5 ประตู ยังมีการผลิตเกียร์ธรรมดา 5 สปีด เกียร์อัตโนมัติ 4 และ 5 สปีด มีการประกอบในประเทศญี่ปุ่น ,สเปน ,อิหร่าน ,อินโดนีเซียและเอกวาดอร์ ปัจจุบันได้มีการ Minorchange แล้ว ก่อนที่จะเตรียมเปลี่ยนโฉมในอนาคตอันใกล้นี้
ในประเทศไทย เปิดตัวเมื่อปี พ.ศ. 2551 มีการทำตลาดรุ่นนี้เฉพาะรุ่น 5 ประตู โดยยังไม่มีการปรับโฉมใดๆ ทั้งสิ้น
รุ่นที่ 4 JY (พ.ศ. 2558 - ปัจจุบัน)

| ซูซูกิ วิทารา รุ่นที่ 4 (LY) |
| --- | --- |

ภาพรวม
เรียกอีกชื่อ: Suzuki Escudo (Japan)
เริ่มผลิตเมื่อ: พ.ศ. 2558 - ปัจจุบัน
แหล่งผลิต: China: Chongqing (Changan Suzuki) Hungary: Esztergom Algeria: Saïda (Suzuki Algerie Manufacturing Company)
ตัวถังและช่วงล่าง
ประเภท: Compact Crossover SUV
รูปแบบตัวถัง: 5-door crossover
โครงสร้าง: เครื่องยนต์วางหน้า ขับเคลื่อนล้อคู่หน้า เครื่องยนต์วางหน้า ขับเคลื่อน4ล้อ
รุ่นที่คล้ายกัน: Suzuki SX4 S-Cross Suzuki Vitara Brezza
ระบบส่งกำลัง
เครื่องยนต์: Petrol: 1.0 L K10C Boosterjet I3 turbo 1.4 L K14C Boosterjet I4 turbo 1.4 L K14D Boosterjet I4 hybrid turbo (Europe) 1.6 L M16A I4 Diesel: 1.6 L D16A DDiS I4 turbodiesel
ระบบเกียร์: 5-speed manual 6-speed manual 6-speed automatic
มิติ
ระยะฐานล้อ: 2,500 mm (98.4 in)
ความยาว: 4,175 mm (164.4 in)
ความกว้าง: 1,775 mm (69.9 in)
ความสูง: 1,610 mm (63.4 in)
น้ำหนัก: 1,075–1,265 kg (2,370.0–2,788.8 lb)
ซูซูกิ เอสคูโด้ รุ่นที่ 4 เริ่มผลิตในปี พ.ศ. 2558 จนถึงปัจจุบัน
Suzuki Vitara ถึงเวลาบุกครั้งใหม่ เพื่อให้รับกับกระแสการขยายตัวของตลาด SUV ในยุโรป ทางซูซูกิจัดการเผยโฉมใหม่ของวีทาร่า SUV ขนาดซับคอมแพ็กต์รุ่นใหม่ออกสู่ตลาดแล้ว โดยจะรุกตลาดด้วยทางเลือกของตัวถังแบบเดียวคือ 5 ประตู พร้อมเครื่องยนต์เบนซินและเทอร์โบดีเซลที่มีความจุและแรงม้าเท่ากัน แต่ต่างกันที่แรงบิดสูงสุด ชื่อของวีทาราเป็นที่รู้จักของนักขับในตลาดมานานกว่า 26 ปีแล้วนับตั้งแต่ซูซูกิเปิดตัวรุ่นแรก ออกมาในปี 1988 โดยนอกจากชื่อวีทาร่าแล้วตลาดในบางประเทศยังรู้จัก SUV รุ่นนี้ในชื่อเอสคูโด้ (Escudo) อีกด้วย สำหรับรุ่นใหม่ถือเป็นเจนเนอเรชั่นที่ 4 และเข้ามาแทนที่รุ่นเดิมที่อยู่ในตลาดมานานตั้งแต่ปี 2005 สำหรับโมเดลเชนจ์ครั้งนี้เป็นการพัฒนาต่อยอดในแง่ของการออกแบบมาจากต้นแบบที่ชื่อ iV-4 ที่เปิดตัวมาตั้งแต่ปี 2013 และมีการปรับปรุงรายละเอียดรอบคันเพื่อให้เหมาะสมและสอดคล้องกับ การทำตลาดจริง ในรุ่นที่ทำตลาดเป็นแบบ 5 ประตูที่มีความยาว 4,175 มิลลิเมตร กว้าง 1,775 มิลลิเมตร สูง 1,610 มิลลิเมตร และระยะฐานล้อ 2,500 มิลลิเมตร ทางเลือกของเครื่องยนต์มี 2 แบบทั้งเบนซินและเทอร์โบดีเซล ที่มีความจุ จำนวนกระบอกสูบ และแรงม้าเท่ากันโดยบังเอิญ ที่ 4 สูบ 1,600 ซีซี 120 แรงม้า เพียงแต่ในรุ่นเบนซินจะมีแรงบิดสูงสุดอยู่ที่ 15.9 กก.-ม. และรุ่นเทอร์โบดีเซลอยู่ที่ 32.6 กก.-ม. เลือกส่งกำลังได้ทั้งแบบเกียร์อัตโนมัติ 6 จังหวะทั้งแบบธรรมดา และแบบที่มี Stick Shift สำหรับเลือกเปลี่ยนเกียร์ได้เอง และเกียร์ธรรมดา 5 จังหวะที่จะเป็นรุ่นหลักสำหรับทั้ง 2 เครื่องยนต์ นอกจากนั้นในส่วนของระบบขับเคลื่อนจะมาพร้อมกับระบบ ALLGRIP แบบขับเคลื่อน 4 ล้อที่สามารถเลือกโหมดการใช้งานได้ 4 รูปแบบ คือ Auto ที่จะมีการเปลี่ยนการกระจายแรงบิดจาก เครื่องยนต์สู่ล้อทั้ง 4 อย่างเหมาะสมกับสภาพเส้นทาง Sport เน้นการขับที่สปอร์ตบนเส้นทางที่คดเคี้ยว Snow เน้นการยึดเกาะมาเป็นพิเศษ โดยเฉพาะเมื่อต้องขับอยู่บนถนนที่เปียกลื่น และ Lock ซึ่งสามารถ ล็อกอัตราทดในการกระจายกำลังไปสู่ล้อขับเคลื่อนทั้ง 4 เพื่อประสิทธิภาพในการลุกวิบากที่ดีขึ้น ฐานการผลิตของวีทาร่าใหม่จะอยู่ที่โรงงานในฮังการี และจะเริ่มวางขายในช่วงปลายปีนี้ ส่วนตลาดอืนๆ จะเริ่มวางขายในปีหน้า ส่วนบ้านเรายังไม่มีความคืบหน้าใดๆ แม้ว่าวีทาร่าจะเป็น SUV ที่ขายดีไม่แพ้แคริบเบี้ยนก็ตาม
ซูซูกิ เอสคูโด้ รุ่นที่ 1 (ET/TA)
ซูซูกิ เอสคูโด้ รุ่นที่ 2 (FT/GT)
ซูซูกิ เอสคูโด้ รุ่นที่ 3 (JT)
2015 Suzuki Vitara
ซูซูกิ วิทารา S
ซูเปอร์เวลเตอร์เวท

ซูเปอร์เวลเตอร์เวท (อังกฤษ: super welterweight) เป็นพิกัดน้ำหนักมวยในระดับกลาง นักมวยที่ชกในรุ่นนี้ ต้องมีน้ำหนักตัวมากกว่า 147 ปอนด์ (66.678 กิโลกรัม) และไม่เกิน 154 ปอนด์ (69.853 กิโลกรัม)
ในทางสภามวยโลก (WBC) และ สมาคมมวยโลก (WBA) ครั้งแรกเรียกพิกัดนี้ว่า "ไลท์มิดเดิลเวท" ต่อมาจึงเปลี่ยนมาเรียกชื่อเป็น "ซูเปอร์เวลเตอร์เวท" ตั้งแต่ ค.ศ. 1998 
ขณะที่ สหพันธ์มวยนานาชาติ (IBF) , องค์กรมวยโลก​ (WBO) และในแวดวงมวยสากลสมัครเล่นจะเรียกชื่อรุ่นนี้ว่า จูเนียร์มิดเดิลเวท (junior middleweight) อีกทั้งในรุ่นนี้ยังเป็นรุ่นแรกที่ตามกติกาแล้ว นักมวยที่ชกในพิกัดนี้ (และในพิกัดที่ใหญ่กว่านี้) ต้องใช้นวมขนาด 10 ออนซ์ แต่ก็อาจจะมีการปรับเปลี่ยนกันได้ตามแต่จะตกลงกัน
นักมวยที่มีชื่อเสียงที่ได้ชกหรือเคยชกในพิกัดนี้ ได้แก่  วิลเฟร็ด เบนิเตซ , โคจิ วาจิมะ , ชูการ์ เรย์ เลนเนิร์ด, โรเบร์โต ดูรัน, โธมัส เฮิร์นส์, ฮูลิโอ ซีซาร์ กรีน, เทอรี นอร์ริส, ออสการ์ เดอ ลา โฮยา, รอย โจนส์ จูเนียร์, เฟอร์นันโด วาร์กัส, แมนนี ปาเกียว, มีเกล กอตโต, ซาอุล อัลบาเรซ , ฟลอยด์ เมย์เวทเธอร์ จูเนียร์ เป็นต้น
ในส่วนนักมวยชาวไทยยังไม่มีใครที่ประสบความสำเร็จในระดับโลก แต่ก็มีบางคนที่ได้แชมป์ในระดับนานาชาติ หรือมีชื่อเสียงทั้งในอดีต เช่น เขียวหวาน ยนตรกิจ, อภิเดช ศิษย์หิรัญ เป็นต้น (มีอยู่หนึ่งคน คือ เกียรติชัย ไอซ์เจลลิบาล์ม แต่เป็นแชมป์โลกของสหพันธ์มวยโลก (WBF) ซึ่งเป็นสถาบันเล็ก ไม่ได้มาตรฐาน ไม่ได้รับการยอมรับ)
ในส่วนของมวยสากลสมัครเล่น มีอยู่หนึ่งคนที่ได้รับเหรียญรางวัลโอลิมปิก คือ พรชัย ทองบุราณ ได้รับเหรียญทองแดง จากการแข่งขันโอลิมปิก 2000 ที่นครซิดนีย์ ประเทศออสเตรเลีย
ซีอีวีวิมินส์แชมเปียนส์ลีก ฤดูกาล 2017–18

| อีวีวิมินส์แชมเปียนส์ลีก ฤดูกาล 2017–18 |
| --- | --- |
ลีก: ซีอีวีวิมินส์แชมเปียนส์ลีก
กีฬา: วอลเลย์บอล
ระยะเวลา: รอบคัดเลือก: 17 ตุลาคม – 11 พฤศจิกายน ค.ศ. 2017 รอบแบ่งกลุ่ม: 12 ธันวาม ค.ศ. 2017 – 6 พฤษภาคม ค.ศ. 2018
จำนวนทีม: 26 (14 qual. + 12 main tourn.)
รอบสุดท้าย
Champions:  วาคึฟบังค์อิสตันบูล (สมัยที่ 4)
  Runners-up:  ซีเอสเอ็ม โวเลย์อาลบาบลัช
Finals MVP:  กึซเด กืร์ดาร์ ซอนซืร์มา
ฤดูกาลซีอีวีวิมินส์แชมเปียนส์ลีก
← 2016–172018–19 →
ซีอีวีวิมินส์แชมเปียนส์ลีก ฤดูกาล 2017–18 (อังกฤษ: 2017–18 CEV Women's Champions League) เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 58 ของการแข่งขัน โดยในรอบรองชนะเลิศและรอบชิงชนะเลิศจะจัดขึ้นในวันที่ 5 พฤษภาคม และ 6 พฤษภาคม ค.ศ. 2018 ที่ Sala Polivalentă ในบูคาเรสต์, ประเทศโรมาเนีย
ทีมที่เข้าร่วมแข่งขัน

| รอบแบ่งกลุ่ม | รอบแบ่งกลุ่ม | รอบคัดเลือกรอบสาม | รอบคัดเลือกรอบสอง | รอบคัดเลือกรอบสอง |
| --- | --- | --- | --- | --- |
|  เฟแนร์บาห์แช เอสเค อิสตันบูล |  โวเลโรซือริช |  วาคึฟบังค์อิสตันบูล |  ดีเวโลเพรส สกาเรส แชชูฟ |  ฮาโปเอล กฟาร์ ซาบา |
|  กาลาทาซาไร เอสเค อิสตันบูล |  อีกอร์ กอร์กอนโซลา โนวารา |  เยนิเซย์ ครัสโนยาสค์ |  อีโมโก วอลเลย์ โกเนกลียาโน |  ซลิดแร็คต์สปอร์ต |
|  ดีนาโมคาซาน |  อาแอ็สเปเตเต มูว์ลูซ |  |  โรเชอวิล เลอ กันเนต |  ลีนามาร์-เบเกชชอบ็อย อาร์เอสอี |
|  ดีนาโมมอสโก |  ซีเอสเอ็ม โวเลย์อาลบาบลัช |  |  อัสเตอริซ อาโฟ เบเฟอเริน |  มินชันกามินสค์ |
|  แคมิกปอลิตแส |  อาเกล ปรอสเตียยอฟ |  |  แอลเป ซาโล |  ซอค บีมัล-เยดินสต์วอเบิร์ชคอ |
|  กรอต บูดอฟลาญี วูช |  วีซูรา รูมา |  |  นอวา เคบีเอ็ม บรานิค มารีบอร์ |  มารีซา พลอฟดิฟ |
การแบ่งกลุ่ม

การจับสลากแบ่งกลุ่มจัดขึ้นเมื่อวันที่ 17 พฤศจิกายน ค.ศ. 2017 ในมอสโก ประเทศรัสเซีย
| กลุ่ม A | กลุ่ม B | กลุ่ม C | กลุ่ม D |
| --- | --- | --- | --- |
|  โวเลโรซือริช |  เฟแนร์บาห์แช เอสเค อิสตันบูล |  แคมิกปอลิตแส |  ดีนาโมมอสโก |
|  อาแอ็สเปเตเต มูว์ลูซ |  อีกอร์ กอร์กอนโซลา โนวารา |  ดีนาโมคาซาน |  กาลาทาซาไร เอสเค อิสตันบูล |
|  ซีเอสเอ็ม โวเลย์อาลบาบลัช |  อาเกล ปรอสเตียยอฟ |  วีซูรา รูมา |  กรอต บูดอฟลาญี วูช |
|  ดีเวโลเพรส สกาเรส แชชูฟ |  อีโมโก วอลเลย์ โกเนกลียาโน |  มารีซา พลอฟดิฟ |  วาคึฟบังค์อิสตันบูล |
รอบคัดเลือก > รอบสอง

ทั้งหมด 12 ทีมที่จะลงเล่นในรอบคัดเลือกรอบสอง
ทีมที่ชนะจะได้เข้ารอบสาม ส่วนทีมที่แพ้จะได้เล่นในรอบ 16 ทีมสุดท้ายของวิมินส์ซีอีวีคัพ ฤดูกาล 2017–18
| ทีมแรก |   ผล   | ทีมที่สอง | นัดแรก | นัดที่สอง | เซ็ทตัดสิน |
| --- | --- | --- | --- | --- | --- |
| ฮาโปเอล กฟาร์ ซาบา  | 0–6 |  ดีเวโลเพรส สกาเรส แชชูฟ | 1–3 | 0–3  |  |
| ลีนามาร์-เบเกชชอบ็อย อาร์เอสอี  | 0–6 |  อีโมโก วอลเลย์ โกเนกลียาโน | 0–3 | 0–3  |  |
| มินชันกามินสค์  | 4–2 |  โรเชอวิล เลอ กันเนต | 3–2 | 3–2  |  |
| ซลิดแร็คต์สปอร์ต  | 5–1 |  อัสเตอริซ อาโฟ เบเฟอเริน | 3–2 | 3–1  |  |
| มารีซา พลอฟดิฟ  | 3–3 |  แอลเป ซาโล | 3–1 | 1–3 | 15–12  |
| ซอค บีมัล-เยดินสต์วอเวร์ชคอ  | 0–6 |  นอวา เคบีเอ็ม บรานิค มารีบอร์ | 0–3 | 0–3 |  |
รอบคัดเลือก > รอบสาม

ทั้งหมด 8 ทีมที่จะลงเล่นในรอบคัดเลือกรอบสอง
ทีมที่ชนะจะได้เข้ารอบสาม ส่วนทีมที่แพ้จะได้เล่นในรอบ 8 ทีมสุดท้ายของวิมินส์ซีอีวีคัพ ฤดูกาล 2017–18
| ทีมแรก |   ผล   | ทีมที่สอง | นัดแรก | นัดที่สอง | เซ็ทตัดสิน |
| --- | --- | --- | --- | --- | --- |
| มินชันกามินสค์  | 0–6 |  วาคึฟบังค์อิสตันบูล | 0–3 | 0–3  |  |
| มารีซา พลอฟดิฟ  | 3–3 |  เยนิเซย์ ครัสโนยาสค์ | 2–3 | 3–2 | 15–11  |
| นอวา เคบีเอ็ม บรานิค มารีบอร์  | 0–6 |  ดีเวโลเพรส สกาเรส แชชูฟ | 1–3 | 1–3  |  |
| ซลิดแร็คต์สปอร์ต  | 0–6 |  อีโมโก วอลเลย์ โกเนกลียาโน | 0–3 | 0–3 |  |
รอบแบ่งกลุ่ม > กลุ่ม A

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  ซีเอสเอ็ม โวเลย์อาลบาบลัช | 5 | 1 | 14 | 15 | 8 | 1.875 | 516 | 488 | 1.057  |
| 2 |  โวเลโรซือริช | 4 | 2 | 13 | 15 | 8 | 1.875 | 531 | 488 | 1.088  |
| 3 |  ดีเวโลเพรส สกาเรส แชชูฟ | 2 | 4 | 6 | 8 | 14 | 0.571 | 463 | 494 | 0.937  |
| 4 |  อาแอ็สเปเตเต มูว์ลูซ | 1 | 5 | 3 | 9 | 17 | 0.529 | 545 | 586 | 0.930 |
รอบแบ่งกลุ่ม > กลุ่ม B

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  อีกอร์ กอร์กอนโซลา โนวารา | 5 | 1 | 14 | 16 | 7 | 2.286 | 528 | 447 | 1.181  |
| 2 |  อีโมโก วอลเลย์ โกเนกลียาโน | 5 | 1 | 13 | 16 | 9 | 1.778 | 564 | 496 | 1.137  |
| 3 |  เฟแนร์บาห์แช เอสเค อิสตันบูล | 2 | 4 | 9 | 12 | 14 | 0.857 | 540 | 547 | 0.987  |
| 4 |  อาเกล ปรอสเตียยอฟ | 0 | 6 | 0 | 4 | 18 | 0.222 | 395 | 537 | 0.736 |
รอบแบ่งกลุ่ม > กลุ่ม C

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  ดีนาโมคาซาน | 6 | 0 | 18 | 18 | 2 | 9.000 | 495 | 367 | 1.349  |
| 2 |  แคมิกปอลิตแส | 4 | 2 | 10 | 13 | 10 | 1.300 | 502 | 487 | 1.031  |
| 3 |  วีซูรา รูมา | 2 | 4 | 7 | 8 | 13 | 0.615 | 431 | 463 | 0.931  |
| 4 |  มารีซา พลอฟดิฟ | 0 | 6 | 1 | 4 | 18 | 0.222 | 414 | 525 | 0.789 |
รอบแบ่งกลุ่ม > กลุ่ม D

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  วาคึฟบังค์อิสตันบูล | 6 | 0 | 17 | 18 | 5 | 3.600 | 554 | 453 | 1.223  |
| 2 |  กาลาทาซาไร เอสเค อิสตันบูล | 4 | 2 | 12 | 14 | 9 | 1.556 | 536 | 482 | 1.112  |
| 3 |  ดีนาโมมอสโก | 2 | 4 | 7 | 10 | 12 | 0.833 | 462 | 481 | 0.960  |
| 4 |  กรอต บูดอฟลาญี วูช | 0 | 6 | 0 | 2 | 18 | 0.111 | 351 | 487 | 0.721 |
รอบเพลย์ออฟ

การจับสลากสำหรับรอบ 6 ทีมสุดท้ายจัดขึ้นเมื่อวันที่ 2 มีนาคม ค.ศ. 2018 ในนครลักเซมเบิร์ก ประเทศลักเซมเบิร์ก
รอบเพลย์ออฟ > รอบ 6 ทีมสุดท้าย

| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| โวเลโรซือริช  | 0–6 |  วาคึฟบังค์อิสตันบูล | 0–3 | 0–3  |
| อีโมโก วอลเลย์ โกเนกลียาโน  | 4–2 |  ดีนาโมคาซาน | 3–0 | 2–3  |
| กาลาทาซาไร เอสเค อิสตันบูล  | 4–2 |  อีกอร์ กอร์กอนโซลา โนวารา | 2–3 | 3–1 |
รอบสุดท้าย

สโมสรจัดการแข่งขัน:  ซีเอสเอ็ม โวเลย์อาลบาบลัช
สนาม:Sala Polivalentă, บูคาเรสต์, ประเทศโรมาเนีย
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รองรอบชนะเลิศ | รองรอบชนะเลิศ |  |  | รอบชิงชนะเลิศ | รอบชิงชนะเลิศ |  |

|  | 5 May | 5 May |  |  |  |  |  |
|  |   อีโมโก วอลเลย์ โกเนกลียาโน |  2 |   |  |  |  |  |
|  |   วาคึฟบังค์อิสตันบูล |  3 |   |  |  |  |  |
|  |   |  |   |  |  |  |  |
|  |  |  |  |  | 6 May | 6 May |  |
|  |   |   |   |   |   ซีเอสเอ็ม โวเลย์อาลบาบลัช |  0 |  |
|  |   |   |   |   |   วาคึฟบังค์อิสตันบูล |  3 |  |

|  |  |  |   |  |  |  |  |
|  |  |  |  |  | รอบชิงอันดับที่ 3 | รอบชิงอันดับที่ 3 |  |
|  | 5 May | 5 May |   |  | 6 May | 6 May |  |
|  |   ซีเอสเอ็ม โวเลย์อาลบาบลัช |  3 |   |  |   กาลาทาซาไร เอสเค อิสตันบูล |  0 |  |
|  |   กาลาทาซาไร เอสเค อิสตันบูล |  1 |   |  |   อีโมโก วอลเลย์ โกเนกลียาโน |  3 |  |
รอบสุดท้าย > รองรอบชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 5 May | 15:00 | อีโมโก วอลเลย์ โกเนกลียาโน   | 2–3 |  วาคึฟบังค์อิสตันบูล  | 22–25 | 21–25 | 25–17 | 25–15 | 14–16 | 107–98 | Report |
| 5 May | 18:00 | ซีเอสเอ็ม โวเลย์อาลบาบลัช   | 3–1 |  กาลาทาซาไร เอสเค อิสตันบูล  | 23–25 | 25–17 | 25–22 | 25–22 |   | 98–86 | Report |
รอบสุดท้าย > รอบชิงอันดับที่ 3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 6 May | 16:00 | กาลาทาซาไร เอสเค อิสตันบูล   | 0–3 |  อีโมโก วอลเลย์ โกเนกลียาโน  | 17–25 | 18–25 | 20–25 |   |   | 55–75 | Report |
รอบสุดท้าย > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 6 May | 19:00 | ซีเอสเอ็ม โวเลย์อาลบาบลัช   | 0–3 |  วาคึฟบังค์อิสตันบูล   | 17–25 | 11–25 | 17–25 |   |   | 45–75 | Report |
แหล่งข้อมูลอื่น

Official website เก็บถาวร 2017-10-22 ที่ เวย์แบ็กแมชชีน
ซูเปอร์แบนตัมเวท

ซูเปอร์แบนตัมเวท (อังกฤษ: super bantamweight) ชื่อเรียกรุ่นมวยที่อยู่ระหว่างรุ่นแบนตัมเวทกับรุ่นเฟเธอร์เวท โดยนักมวยที่จะชกในรุ่นนี้ต้องมีน้ำหนักมากกว่า 118 ปอนด์ (53.524 กิโลกรัม) และไม่เกิน 122 ปอนด์ (55.338 กิโลกรัม) สถาบันแรกที่ก่อตั้งรุ่นนี้ขึ้นมา คือ สภามวยโลก (WBC) ในปี ค.ศ. 1976 โดยเรียกชื่อรุ่นนี้ว่า ซูเปอร์แบนตัมเวท ทางสมาคมมวยโลก (WBA) สหพันธ์มวยนานาชาติ (IBF) และองค์กรมวยโลก (WBO) รวมทั้งในวงการมวยไทยจะเรียกชื่อรุ่นนี้ว่า จูเนียร์เฟเธอร์เวท (junior featherweight) โดยพิกัดนี้ไม่มีบรรจุไว้ในการแข่งขันมวยสากลสมัครเล่น (ในปัจจุบัน สมาคมมวยโลกเปลี่ยนการเรียกชื่อรุ่นเป็นซูเปอ​ร์แบนตัมเวทร่วมกันกับสภามวยโลก ตั้งแต่ปี ค.ศ.1998)​
สำหรับนักมวยไทยที่เคยครองแชมป์โลกในรุ่นนี้ มีทั้งหมด 4 คน ได้แก่ สามารถ พยัคฆ์อรุณ, ยอดดำรงค์ ศิษย์ยอดธง, สมศักดิ์ ศิษย์ชัชวาลย์ และ พูนสวัสดิ์ กระทิงแดงยิม
และนักมวยต่างชาติที่มีชื่อเสียง ที่เคยชกในพิกัดนี้ อาทิ วิลเฟรโด โกเมซ, ลูเป ปินตอร์, ฆวน เมซา, เจฟฟ์ เฟเนค, อซูม่าห์ เนลสัน, เอริก โมราเลส, แมนนี ปาเกียว, โทชิอากิ นิชิโอกะ เป็นต้น
ซูเปอร์ฮีโร

หน้าปก วิซ คอมิค เนื้อเรื่อง กัปตันมาร์เวล, เผยแพร่โดย ฟอร์เซตต์ คอมิค ในปี ค.ศ. 1940
ซูเปอร์ฮีโร (อังกฤษ: superhero) หรือ ยอดมนุษย์ ในภาษาไทย เป็นลักษณะของตัวละครที่แต่งขึ้นที่มีลักษณะพิเศษ และมีความสามารถพิเศษเหนือมนุษย์ทั่วไป โดยมักจะมีลักษณะเสื้อผ้าเครื่องแต่งกายที่มีสีโดดเด่น โดยตัวละครซูเปอร์ฮีโรตัวแรกที่สร้างจากค่ายดีซีคอมิกส์คือซูเปอร์แมน ในปี พ.ศ. 2481
ค่ายการ์ตูนที่มีชื่อเสียงคือ ดีซีคอมิกส์  ที่สร้างซูเปอร์แมนและแบทแมน และอีกค่ายที่มีชื่อเสียงคือ มาร์เวลคอมิกส์ ที่เป็นผู้สร้าง สไปเดอร์แมน และ เอ็กซ์เมน
โดยคำว่า "ยอดมนุษย์" ในภาษาไทย ผู้บัญญัติศัพท์นี้ขึ้นมาคือสมโพธิ แสงเดือนฉาย นักสร้างภาพยนตร์ชาวไทยที่มีส่วนในการสร้างซีรีส์อุลตร้าแมน โดยมีความหมายสื่อถึง พระพุทธเจ้าที่สามารถผจญเอาชนะมาร คือ ความชั่ว ได้ เพราะแก่นของซูเปอร์ฮีโรคือความดีย่อมชนะความชั่ว
ดูเพิ่ม

ตัวเอกปฏิลักษณ์ (antihero)
ตัวร้ายที่มีพลังพิเศษ
โทกูซัตสึ ซูเปอร์ฮีโรของญี่ปุ่น
นักสู้พันธุ์ข้าวเหนียว ซูเปอร์ฮีโรของไทย
ซูเปอร์ทักซ์คาร์ต

| --- | --- |

ทักซ์ในสนามที่ชื่อ "Gran Paradiso Island"
ผู้ออกแบบ: Steve and Oliver Baker
นักพัฒนา: "Benau" "Alayan" Marianne Gagnon "Auria" Jean-Manuel Clemençon "Samuncle"
วันที่เปิดตัว: 6 สิงหาคม 2007 (17 ปีก่อน) (2007-08-06)

รุ่นเสถียร: 1.4     / 1 พฤศจิกายน 2022 (2 ปีก่อน) (1 พฤศจิกายน 2022)
 
ที่เก็บข้อมูล: github.com/supertuxkart/stk-code
ภาษาที่เขียน: C++, GLSL, AngelScript
เอนจิน:    
แพลตฟอร์ม: Linux, macOS, Microsoft Windows, Android, iOS (in beta), Nintendo Switch
ประเภท: Racing
สัญญาอนุญาต: GPLv3 (code) GPL, CC BY-SA or more permissive (assets)
เว็บไซต์: supertuxkart.net
ซูเปอร์ทักซ์คาร์ต (อังกฤษ: SuperTuxKart (STK)) เป็นเกมแข่งรถคาร์ทที่เสรีและต้นทางเปิด ได้รับการเผยแพร่ภายใต้สัญญาอนุญาต GNU General Public License เวอร์ชัน 3. ตัวละครในเกมนี้เป็นมาสคอตของโครงการ ซอฟต์แวร์ต้นทางเปิด ต่างๆ ซูเปอร์ทักซ์คาร์ตมีให้เล่นได้บน Linux, macOS, Windows, iOS (เบต้า), ระบบ Android และ Nintendo Switch (homebrew)
การเล่นเกม

รูปแบบการเล่นซูเปอร์ทักซ์คาร์ต นั้นคล้ายคลึงกับซีรีส์ มาริโอคาร์ต แต่ยังมีองค์ประกอบที่แตกต่างกัน เช่น การรวบรวมและการใช้กระป๋องไนโตร เกมดังกล่าวมีมาสคอตของโครงการซอฟต์แวร์ต้นทางเปิดหลายโครงการ ตัวอย่างเช่น มาสคอตของ มอซิลลา ธันเดอร์เบิร์ด เป็นผู้ตัดสิน, แจ้งการเริ่มต้นการแข่งขันและช่วยเหลือผู้เล่นเมื่อพวกเขาขับรถออกนอกสนาม เกมดังกล่าวรองรับผู้เล่นคนเดียว, ผู้เล่นหลายคนในท้องถิ่น, ผู้เล่นหลายคนผ่านแวน  และโหมดผู้เล่นหลายคนผ่ายแลน โหมดการเล่นผ่านเครือข่ายมีในเกมตั้งแต่ในเวอร์ชัน 1.0
การเล่นเกม > ตัวละคร

ตัวละครที่เล่นได้อย่างเป็นทางการของ ซูเปอร์ทักซ์คาร์ตคือมาสคอตของโครงการซอฟต์แวร์เสรีและต้นทางเปิด ยกเว้นตัวละคร Nolok  ที่ถูกสร้างขึ้นโดยโครงการซูเปอร์ทักซ์เพื่อเป็นศัตรูของทักซ์ สำหรับโปรเจ็กต์อื่นๆ สามารถรับเพิ่มแบบส่วนเสริมจากเว็บไซต์ส่วนเสริมของซูเปอร์ทักซ์คาร์ตได้
แหล่งข้อมูลอื่น

เว็บไซต์ทางการ
GNU และ Nolok ในฉากเปิดของเกม
ผู้เล่นหลายคนแบบแยกหน้าจอ 4 คนในซูเปอร์ทักซ์คาร์ต (2560, รุ่น 0.9.3)